b'\n_START_ARTICLE_\nClemente Rodr\xc3\xadguez\n_START_SECTION_\nUra\n_START_PARAGRAPH_\nRodr\xc3\xadguez pelasi ensimm\xc3\xa4isen liigaottelunsa Boca Juniorsissa 10. joulukuuta 2000 Chacarita Juniorsia vastaan. Kauden aikana h\xc3\xa4n vakiinnutti paikkansa joukkueessa ja nousi luottopelaajaksi. Vuonna 2003 h\xc3\xa4n voitti joukkueen kanssa Intercontinental Cupin._NEWLINE_Vuonna 2004 h\xc3\xa4n siirtyi ven\xc3\xa4l\xc3\xa4isseura Spartak Moskovaan, josta h\xc3\xa4n kuitenkin palasi vuonna 2007 lainasopimuksella Boca Juniorsiin kev\xc3\xa4tkauden ajaksi (Clausura). Kaudeksi 2007\xe2\x80\x932008 h\xc3\xa4n siirtyi niin ik\xc3\xa4\xc3\xa4n lainasopimuksella t\xc3\xa4ll\xc3\xa4 kertaa espanjalaisseura Espanyoliin._NEWLINE_Elokuussa 2009 Rodr\xc3\xadguez palasi kotimaahansa, kun h\xc3\xa4n teki sopimuksen Estudiantesin kanssa.\n_START_SECTION_\nMaajoukkue\n_START_PARAGRAPH_\nRodr\xc3\xadguez oli voittamassa Argentiinan maajoukkueessa kultaa vuoden 2004 kes\xc3\xa4olympialaisissa. Vuotta aikaisemmin 2003 h\xc3\xa4n oli tehnyt ensiesiintymisens\xc3\xa4 maajoukkueessa. Diego Maradona nimesi h\xc3\xa4net joukkueeseensa vuoden 2010 MM-kilpailuihin.'